
	Title/ ชื่อเรื่อง
	[bookmark: _GoBack]กรณีค่าใช้จ่ายที่เกี่ยวข้องกับความช่วยเหลือด้านวิชาการภายหลังการติดตั้งเครื่องจักร

	Date of disclosure /วันที่เผยแพร่
	วัน/เดือน/ปี



	Inquiry/ข้อหารือ
	

	Outline/รายละเอียดของข้อหารือ
	Imported goods/
ประเภทของสินค้า
	Anaerobic/ Aerobic Wastewater Treatment Plant (เครื่องจักรโครงการบำบัดน้ำเสีย) 

	
	Point of inquiry
ประเด็นคำถาม
	ค่าใช้จ่ายที่เกี่ยวข้องกับความช่วยเหลือด้านวิชาการภายหลังการติดตั้งเครื่องจักรตามเงื่อนไขของการขาย เป็นส่วนหนึ่งของราคาซื้อขายของที่นำเข้าหรือไม่

	
	Outline of the transaction and transaction flowchart
	ผู้ซื้อ A ในประเทศ T ว่าจ้างให้ผู้ขาย B ในประเทศ G ทำการก่อสร้างโรงงานบำบัดน้ำเสียให้แก่ A ในประเทศ T มีมูลค่าโครงการทั้งหมด 500,000 C.U.  และผู้ซื้อ A ได้นำเข้าเครื่องจักร อุปกรณ์ และ Hard Ware จากผู้ขาย B โดยมีข้อกำหนดแบ่งการชำระเงินค่าสินค้าเป็น 3 ส่วน ได้แก่ 
(1) ชำระล่วงหน้า 20 % ของราคาโครงการ สำหรับค่าใช้จ่าย      
     เกี่ยวกับ การออกแบบ วิศวกรรม
(2) ชำระค่าเครื่องจักรเมื่อมีการนำเข้า 200,000 C.U.
(3) ชำระภายหลังติดตั้งและเดินระบบได้สมบูรณ์ 40 % ของ
     ราคาโครงการ  
(รายละเอียดตามส่วนที่ 1)

	Remarks/หมายเหตุ
	



	Answer/ตอบข้อหารือ
	

	Outline/รายละเอียดของการตอบข้อหารือ
	Summary of answer/
คำตอบโดยสรุป
	ค่าใช้จ่ายเกี่ยวกับการออกแบบ และวิศวกรรมซึ่งผู้ซื้อต้องชำระล่วงหน้าเป็นส่วนหนึ่งของราคาศุลกากร แต่ค่าใช้จ่ายเกี่ยวกับความช่วยเหลือด้านวิชาการที่เกิดขึ้นภายหลังการติดตั้ง ไม่เป็นส่วนหนึ่งของราคาศุลกากร 

	
	Outline of answer/
เหตุผลโดยสรุป
	ค่าใช้จ่ายเกี่ยวกับการออกแบบ และวิศวกรรมซึ่งผู้ซื้อต้องชำระล่วงหน้าเป็นค่าใช้จ่ายที่เกี่ยวข้องกับของที่นำเข้าโดยตรงและเป็นไปตามข้อผูกพันของการขาย จึงเป็นส่วนหนึ่งของราคาศุลกากรส่วนค่าใช้จ่ายเกี่ยวกับความช่วยเหลือด้านวิชาการที่เกิดขึ้นภายหลังการติดตั้ง และผู้ขายได้แยกค่าใช้จ่ายไว้อย่างชัดเจนจึงไม่เป็นส่วนหนึ่งของราคาศุลกากร
(รายละเอียดตามส่วนที่ 2)


	Article number of applicable laws, regulations, and other related instruments/กฎหมายที่เกี่ยวข้อง
	กฎกระทรวง ฉบับที่ 132 (พ.ศ. 2543) หมวด 2 ข้อ 8 และ ข้อ 12 (1) 

	Conditions applied/เงื่อนไขการใช้คำวินิจฉัย
	1. คำตอบโดยสรุปข้างต้นเป็นไปตามข้อเท็จจริงที่เสนอมา ในการปฏิบัติจริงอาจแตกต่างไปหากมีข้อเท็จจริงในการนำเข้าจริงแตกต่างไป หรือ
2. กรณีมีการแก้ไขเพิ่มเติมบทบัญญัติของกฎหมายเกี่ยวกับราคาศุลกากรหรือปรากฏข้อมูลใหม่อันมีผลให้ราคาศุลกากรเปลี่ยนแปลงไปจากเดิม ผลของคำวินิจฉัยในกรณีศึกษานี้ไม่สามารถนำมาเป็นกรณีตัวอย่างได้


Part 1/ส่วนที่ 1 : Facts of Transaction/ข้อเท็จจริง
	1. ผู้ซื้อ A ในประเทศ T นำเข้าเครื่องจักร อุปกรณ์ และ Hard Ware จากผู้ขาย B ในประเทศ G โดยใน Invoice สำแดงราคา CIF 200,000 C.U. 
	2. มีสัญญาระหว่างผู้ซื้อ A และผู้ขาย B ว่า ผู้ซื้อ A ว่าจ้างให้ผู้ขาย B ทำการก่อสร้างโรงงานบำบัดน้ำเสียให้แก่ A ในประเทศ T โดยมีมูลค่าโครงการทั้งหมด 500,000 C.U.ในสัญญาระบุเงื่อนไขดังต่อไปนี้
	(1) ให้ผู้ขาย B ออกแบบด้านวิศวกรรม (ทำในประเทศ G) ระบบบำบัดน้ำเสียทั้งหมดให้สมบูรณ์ตามประสิทธิภาพที่กำหนด โดยผู้ซื้อ A จะชำระเงินล่วงหน้าให้แก่ B โดยโอนเงินเข้าบัญชีธนาคารเป็นจำนวน 20% ของราคาโครงการ
	(2) จัดหาเครื่องจักร อุปกรณ์ และ Hard Ware ของโรงงานบำบัดน้ำเสียส่งให้แก่ผู้ซื้อ A เพื่อประกอบและติดตั้งในประเทศ T โดยเครื่องจักร อุปกรณ์ และ Hard Ware มีราคา CIF 200,000 C.U. โดยผู้ซื้อจะชำระเงินให้แก่ผู้ขายโดย L/C เมื่อมีการนำเข้ามายังประเทศ T 
	(3) เตรียมความพร้อมของระบบ เริ่มเดินระบบหลังจากการติดตั้งเครื่องจักรและอุปกรณ์เสร็จสมบูรณ์แล้ว ทำการทดสอบอุปกรณ์ รวมถึงจัดหาวิศวกรเข้ามาช่วยเริ่มต้นเดินระบบเครื่องจักรและระบบสาธารณูปโภคพร้อมกับฝึกสอนงานให้กับพนักงาน และช่วยเดินระบบต่ออีก 6 เดือนหลังจากการเดินระบบสมบูรณ์แล้ว โดยค่าใช้จ่ายส่วนที่เหลือนี้ผู้ซื้อ A จะชำระให้แก่ผู้ขาย B ภายหลังการติดตั้งและสามารถเดินระบบได้อย่างสมบูรณ์แล้ว จำนวน 40% ของราคาโครงการ โดย L/C(1) ค่าใช้จ่ายเกี่ยวกับการออกแบบด้านวิศวกรรม ชำระล่วงหน้า 20% ของราคาโครงการโดยโอนเงินเข้าบัญชีธนาคาร


เครื่องจักร & Invoice CIF 200,000 C.U.
ผู้ซื้อ A
(ประเทศ T)
ผู้ซื้อ B
(ประเทศ G)

(2) ชำระเงิน 200,000 C.U.โดย L/C

ติดตั้ง&ทดสอบ&จัดหาวิศวกร&ฝึกสอนงาน
&ช่วยเดินระบบอีก 6 เดือน

(3) ชำระเงิน 40% ของราคาโครงการโดยL/C
ภายหลังการติดตั้งและสามารถเดินระบบได้อย่างสมบูรณ์

มูลค่าโครงการทั้งหมด CIF 500,000 C.U.

Part 2/ส่วนที่ 2 : Answer/ผลการพิจารณา
1. Customs’ Opinion/ การพิจารณาของเจ้าหน้าที่
	1.1  ตามหลักฐานปรากฏว่าผู้ซื้อและผู้ขายมีการชำระเงินค่าสินค้าและโอนกรรมสิทธิ์ในตัวสินค้าระหว่างผู้ซื้อและผู้ขาย อีกทั้งไม่มีเงื่อนไขหรือข้อจำกัดใดที่ห้ามใช้ราคาซื้อขายของที่นำเข้าในการกำหนดราคาศุลกากร ตามข้อ 14 ของกฎกระทรวง ฉบับที่ 132/2543 ดังนั้น วิธีที่สามารถนำมาปรับใช้ได้ คือ วิธีที่ 1 ราคาซื้อขายของที่นำเข้า ตามข้อ 8 ของกฎกระทรวง ฉบับที่ 132/2543
	1.2 ค่าใช้จ่ายเกี่ยวกับการออกแบบด้านวิศวกรรม (ค่าใช้จ่ายส่วนที่ 1)  เป็นค่าใช้จ่ายที่เกี่ยวข้องกับของที่นำเข้าโดยตรงที่ผู้ซื้อชำระให้แก่ผู้ขาย อันเป็นเงื่อนไขของการขายและเป็นไปตามข้อผูกพันของการขาย จึงถือว่าเป็นส่วนหนึ่งของราคาที่ชำระจริงหรือราคาที่จะต้องชำระ ตามข้อ 8 ของกฎกระทรวง ฉบับที่ 132/2543
	1.3 ค่าใช้จ่ายที่เกี่ยวข้องกับความช่วยเหลือด้านวิชาการภายหลังการติดตั้งเครื่องจักรตามเงื่อนไขของการขาย (ค่าใช้จ่ายส่วนที่ 3) และผู้ขายได้แยกค่าใช้จ่ายไว้อย่างชัดเจน ถือว่าค่าใช้จ่ายดังกล่าวนี้ไม่เป็นส่วนหนึ่งของราคาซื้อขายของที่นำเข้า ตามข้อ 12 (1) ของกฎกระทรวง ฉบับที่ 132/2543
2. Conclusion/ผลของการวินิจฉัย
	ให้กำหนดราคาศุลกากร โดยวิธีที่ 1 ราคาซื้อขายของที่นำเข้า โดยให้รวมค่าใช้จ่ายเกี่ยวกับการออกแบบ และวิศวกรรม เข้าไว้ในราคาที่ชำระจริงหรือราคาที่จะต้องชำระ ตามจำนวนที่ได้ชำระไว้ล่วงหน้า 
20% ของราคาโครงการ สำหรับค่าใช้จ่ายเกี่ยวกับความช่วยเหลือด้านวิชาการที่เกิดขึ้นภายหลังการติดตั้ง จำนวน 40 % ของราคาโครงการ ไม่ต้องนำมารวมเป็นส่วนหนึ่งของราคาที่ชำระจริงหรือราคาที่จะต้องชำระ ตามกฎกระทรวง ฉบับที่ 132 (พ.ศ. 2543) หมวด 2 ข้อ 8 และ ข้อ 12 (1) 
	สินค้าควรมีราคา ดังต่อไปนี้
	ราคาที่ชำระจริงหรือราคาที่จะต้องชำระสำหรับสินค้าที่นำเข้า
	(1) ราคาเคริ่องจักรตาม Invoice =	200,000 C.U.
	(2) ค่าใช้จ่ายเกี่ยวกับการออกแบบด้านวิศวกรรม 
(20% *500,000 C.U.) =	100,000 C.U.
	ราคาซื้อขายของที่นำเข้า = ราคาศุลกากร	300,000 C.U.

